Norges riksvåpen i nåværende, offisielle utgave ble tegnet av Sverre Morken i 1992.
**Den norske løve** er et populært navn på løvefiguren i det norske riksvåpen. Løven er vanligvis utformet som en figur i profil, stående på en eller to baklabber, i heraldisk blasonering uttrykt som en *opprett løve*. Figuren holder en øks eller hellebard i framlabbene og har en åpen bladkrone på hodet.

Den Norske Løve er også navn på en tidligere orden, dansk-norske orlogsskip, et fort i Horten og en marsjmelodi.

Historikk og heraldiske varianter
---------------------------------

«Dansketidens» norske løve med krum hellebard, 1733.
Norges riksvåpen slik det ble approbert av kong Oscar I 10. juli 1844 etter Salmonsens Konversationsleksikon 1901.
Riks- og kongevåpenet tegnet av Eilif Peterssen, innført ved Kgl. res. 14. desember 1905
Løven som brukt av statsmyndighetene uten skjold eller heraldiske farger (tinkturer). 
Det norske kongeflagget er et rektangulært våpenbanner fra 1905 og kan ligne litt på den smale lansefanen i Ingebjørg Håkonsdatters segl fra 1318. Kongeflagget har fargene og figurene fra riksvåpenet og kongevåpenet. Tegningen gjengir kongeflagget fra 1905 med løven slik den ble utformet av Eilif Peterssen.
Norges riksvåpen med oppreist løvefigur utstyrt med krone og øks ble utformet under kong Eirik Magnusson. Hans kongeløve er kjent fra mynter og segl fra 1280-tallet. Kongevåpenet ble et rent riksvåpen for Norge i 1319, da Sverre-ætten døde ut i mannslinjen med kong Håkon V Magnusson. Dermed ble den norske løven «riksløve».

Den norske løve var godt kjent blant folk i unionstidene med både Danmark og Sverige. Løven kunne ses avbildet på de offentlige myndighetenes trykksaker, i kirkedekorasjoner, på mynt, segl, stempler, militære faner og senere på frimerker og lignende merker. Riksvåpenet eller den norske løve var et meget vanlig motiv i norsk folkekunst, malt eller utskåret. I dette skiller norsk folkekunst seg fra nabolandenes, hvor riksvåpen bare sjelden forekommer som motiv. I mange avbildninger kan løven og dens krone, øks eller hellebard være mer eller mindre naturalistisk eller heraldisk stilisert. I Undredal stavkirke er det et dåpsfat med en sentral relieff. Det viser den norske løve, som med fire bein holder et langt skaft med et höggspjot (krum hellebard) - utforming antatt fra 1600-tallet.

### 1200-, 1300- og 1400-tallet

* Eirik II Magnussons seglEirik II Magnussons segl
* Norges løve i Jemtlands segl fra 1274Norges løve i Jemtlands segl fra 1274
* Norges løve i hjerteskjold i Erik av Pommerns kongeseglNorges løve i hjerteskjold i Erik av Pommerns kongesegl
* Norges løve i skjoldets tredje felt i Christian I s segl Norges løve i skjoldets tredje felt i Christian I s segl

### 1600- og 1700-tallet

* Norges løve på ovnsplate fra 1668 i Herregården i LarvikNorges løve på ovnsplate fra 1668 i Herregården i Larvik
* Gamle tremodeller dekorert med relieffer av den norske løve og grevelig rangkronet monogram (initialene CCDL) til ovnsplater av støpejern laget ved Fritzøe jernverk i Larvik. Fra Fritzøe museumGamle tremodeller dekorert med relieffer av den norske løve og grevelig rangkronet monogram (initialene CCDL) til ovnsplater av støpejern laget ved Fritzøe jernverk i Larvik. Fra Fritzøe museum
* Norske løver i folkekunsten - skap fra ca. 1760.Norske løver i folkekunsten - skap fra ca. 1760.
* Dansk-norsk unionsvåpen fra første utgave av Adresseavisen, Kongelig allene privilegerede Tronhiems Adresse-Contoirs Efterretninger, 1767.Dansk-norsk unionsvåpen fra første utgave av Adresseavisen, *Kongelig allene privilegerede Tronhiems Adresse-Contoirs Efterretninger*, 1767.
* Norsk løve i folkekunsten på skapdør ca. 1780.Norsk løve i folkekunsten på skapdør ca. 1780.
* Norsk løve i folkekunsten: Primstav fra Hallingdal, slutten av 1700-tallet.Norsk løve i folkekunsten: Primstav fra Hallingdal, slutten av 1700-tallet.
* Norsk løve i folkekunsten: Lokk til ølkrus fra Sør-Trøndelag, 1700-årene.Norsk løve i folkekunsten: Lokk til ølkrus fra Sør-Trøndelag, 1700-årene.
* Norsk løve i folkekunsten: Lokk til ølkrus av bjørk, 1700-tallet.Norsk løve i folkekunsten: Lokk til ølkrus av bjørk, 1700-tallet.
* Norsk løve på kartusj i Pontoppidans kart over Det Sydlige Norge fra 1785. Forbildet var riksvåpen fra middelalderen.Norsk løve på kartusj i Pontoppidans kart over Det Sydlige Norge fra 1785. Forbildet var riksvåpen fra middelalderen.

### 1800-tallet

* Krumkakejern med Den norske løveKrumkakejern med Den norske løve
* Riksvåpenet på det første norske frimerke, 1855Riksvåpenet på det første norske frimerke, 1855

### 1900-tallet

* Ordenstegnet for Den Norske Løve 1904.Ordenstegnet for Den Norske Løve 1904.
* Nasjonal Samlings versjon av riksvåpenet på frimerke fra 1944. Her er det en åpen krone på skjoldet og ikke kongekronen med bøyler.Nasjonal Samlings versjon av riksvåpenet på frimerke fra 1944. Her er det en åpen krone på skjoldet og ikke kongekronen med bøyler.
* Riksvåpenet på norske pengesedler 1945–1976, tegnet av arkitekt Arnstein ArnebergRiksvåpenet på norske pengesedler 1945–1976, tegnet av arkitekt Arnstein Arneberg
* Telegrafverkets riksvåpen på festtelegramblankett fra 1950-årene.Telegrafverkets riksvåpen på festtelegramblankett fra 1950-årene.
* Den norske løve pryder fanen til buekorpset Nordnæs Bataillon i Bergen.Den norske løve pryder fanen til buekorpset Nordnæs Bataillon i Bergen.
* Bruk av Den norske løve og annet på militære avdelingsmerker under Distriktskommando Nord-Norge.Bruk av Den norske løve og annet på militære avdelingsmerker under Distriktskommando Nord-Norge.
* Riksvåpenet tegnet av Eilif Peterssen, godkjent ved Kgl.res. 14.12.1905. Etter 1937 ble løven fjernet fra toppen av kronen.Riksvåpenet tegnet av Eilif Peterssen, godkjent ved Kgl.res. 14.12.1905. Etter 1937 ble løven fjernet fra toppen av kronen.
* Norsk Folkemuseums logo fra 1990, med mynter fra 1600-tallet som forbilde.Norsk Folkemuseums logo fra 1990, med mynter fra 1600-tallet som forbilde.
* Riksantikvarens logo fra 1998. Motivet er Den norske løve fra 1600-tallet.Riksantikvarens logo fra 1998. Motivet er Den norske løve fra 1600-tallet.

### 2000-tallet

* Riksvåpenet i versjon brukt av Stortinget fra 2016Riksvåpenet i versjon brukt av Stortinget fra 2016
* HøstutstillingenNorsk løve på klistremerket som var inngangsbillett til Statens Kunstutstilling i 2017. Uten kronen, men med øksen, minner denne versjonen av den norske løven som er inkludert i armorial Wijnbergen (c. 1265–1270)
* Albumomslag for NRKs radiounderholdningsprogram Landsmøte med stilisert riksløve med hodetelefoner og mikrofonAlbumomslag for NRKs radiounderholdningsprogram Landsmøte med stilisert riksløve med hodetelefoner og mikrofon
* Den norske løve i blått felt uten skjold, gående på to bakbein. Brukt av regjeringen og departementeneDen norske løve i blått felt uten skjold, gående på to bakbein. Brukt av regjeringen og departementene

Annet
-----

*Den norske løve* var i den dansk-norske unionstiden et navn på bl.a. skip i den sjømilitære flåten.

I flere perioder, bl.a. ved unionsoppløsningen i 1905, har ordene *Den norske løve*, vært brukt populært som uttrykk for norsk selvstendighet, nasjonalisme, patriotisme og lignende holdninger. I dikt og litteratur brukes også *Den norske løve* på lignende måte, eventuelt for å ironisere over slike holdninger eller for å ta avstand fra dem.

*Den Norske Løve* var navnet på en norsk orden, innstiftet av kong Oscar II i 1904 for å markere norsk likestilling med Sverige i unionen. Den skulle rangere like høyt som den ærverdige svenske Serafimerordenen. Som tiltak for å sikre kongehusets og unionens popularitet kom initiativet for sent. Ordenen ble bare tildelt medlemmer av kongehuset og utenlandske statsoverhoder. Det nye kongehuset etter 1905 valgte å la Den Norske Løve hvile og brukte bare St. Olavs Orden som hedersbevisning.

*Den norske løve* er også brukt i fanen til buekorpset Nordnæs Bataillon i Bergen og i fanen til Jemtland.

*Den Norske Løve* er dessuten navn på en populær marsjmelodi av komponisten Oscar Borg. Den ble opprinnelig lansert under navnet «Leve Unionen», men måtte skifte navn etter unionsoppløsningen.

Referanser
----------

1. 1 2  Regjeringen.no: *Riksvåpenet* (PDF)
2. ↑  Alf Ole Ask, *Aftenposten* 2015: *Riksvåpenet er mer hellig enn flagget*
3. ↑  Bratberg, Terje: Norges riksvåpen i *Store norske leksikon* på snl.no. Hentet 30. april 2021 fra
4. ↑  Samlerhuset: *Riksløven - maktens symbol*
5. ↑  År 1285: *Det norske riksvåpenet på mynt*
6. ↑  Arkivverket 2014: *Den norske løve*
7. ↑  Hans Cappelen i intervju på Stortinget.no: *Et symbol på statsmakt*

Se også
-------

* Norges riksvåpen
* Den Norske Løve, ordenstegn

Litteratur
----------

Quisling med tyske og norske nazister på Bislett stadion under Nasjonal Samlings riksmøte i 1942. Førerens talerstol er dekorert med den norske løven. Korsflagget er ikke svensk, men NS partiflagg med de samme proporsjoner i rødt og gult. Foto: Riksarkivet 
Også uhøytidelige varianter av norsk løve i karikaturtegninger og annet kan symbolisere landet og staten. Bildet viser løven som hogger i hjel en tysk ubåt, malt på et kanonskjold på «HMS Potentilla», en norsk Flower-klasse korvett under andre verdenskrig. Foto: Liverpool 1942/Admiralty Official Collection 
* Hans Cappelen: «Den norske løve i avistegning», Heraldisk Tidsskrift, nr 49-50, København 1984,side 315-321.

Portal: Kunst